Obec Jasenica v súlade s § 6 ods. 1 zák. č. 552/2003 Z. z. o výkone práce vo verejnom záujme v znení neskorších predpisov informuje o voľnom pracovnom mieste na spoločnom stavebnom úrade Jasenica.

Názov pracovnej pozície: **samostatný odborný referent spoločného stavebného úradu**

Rámcová náplň práce:
- vedenie územných konaní a príprava a vydávanie územných rozhodnutí
- vedenie stavebných konaní a príprava a vydávanie stavebných rozhodnutí
- vedenie kolaudačných konaní a vydávanie kolaudačných rozhodnutí
- agenda priestupkov a správnych deliktov
- zabezpečenie výkonu štátneho stavebného dohľadu
- vedenie a vydávanie ďalších stavebných rozhodnutí podľa stavebného zákona

Miesto výkonu práce: Považská Bystrica

Druh pracovného pomeru: hlavný pracovný pomer na dobu neurčitú, plný pracovný úväzok
Termín nástupu: podľa dohody

Kvalifikačné predpoklady
• VŠ vzdelanie druhého stupňa stavebného zamerania

Iné kritériá a požiadavky
• odborná spôsobilosť pre výkon činnosti stavebného úradu výhodou
• prax v oblasti stavebného konania, prenesený výkon štátnej správy výhodou
• občianska bezúhonnosť
• znalosť práce s PC
• komunikačné schopnosti, profesionálne vystupovanie

Zoznam požadovaných dokladov
• žiadosť o účasť vo výberovom konaní vrátane telefonického a e-mailového kontaktu
• štruktúrovaný životopis
• kópia dokladu o vzdelaní
• súhlas so spracúvaním osobných údajov v zmysle zákona č. 122/2013 Z. z. o ochrane osobných údajov

Dátum a miesto podania žiadosti:
Žiadosť spolu s požadovanými dokladmi je potrebné doručiť **do 15. novembra 2019** na adresu: Obec Jasenica,  Obecný úrad, 018 17 Jasenica 130. Žiadosti doručené po tomto termíne nebudú zaradené do výberového konania.

Ing. Richard Pekar

starosta obce